চতুর্থীর সকালে আগমনীর আকাশ, তবে বেলা বাড়তেই কি ফের বৃষ্টির দাপট?

ওয়েব ডেস্ক: আগমনীর আকাশ। শুক্রবার চতুর্থীর সকালের রোদ ঝলমলে আকাশ (Sunny Weather) মা আসারই জানান দিচ্ছে। মঙ্গলবারের দুর্যোগ ঝড়ঝাপটা কাটিয়ে ধীরে ধীরে ছন্দে ফিরছিল শহর। বুধে বৃষ্টির (Rain) দেখা না মিললেও গতকাল বৃহস্পতিবার রাতেই দু-এক পশলা বৃষ্টিতে ভিজেছে কলকাতা (Kolkata)। তবে সকাল হতেই আকাশ সেজে উঠেছে আগমনীর ধাঁচে। রোদেলা আকাশ। সঙ্গী ভ্যাপসা গরম। তবে পুজোয় রোদেলা আকাশ নয়, শহরবাসীকে বৃষ্টি (Heavy Rain) মাথায় নিয়েই মায়ের দর্শন করতে হবে। নিম্নচাপের জেরে আজও রেহাই মিলবে না বৃষ্টি থেকে।

আলিপুর আবহাওয়া দফতর জানিয়েছে, বঙ্গোপসাগরে নতুন করে একটি নিম্নচাপ অঞ্চল তৈরি হয়েছে। আজকের মধ্যেই তা শক্তি বাড়িয়ে নিম্নচাপে পরিণত হওয়ার সম্ভাবনা। এই নিম্নচাপটি শুক্রবারের মধ্যে উত্তর-পশ্চিম ও সংলগ্ন পশ্চিম-মধ্য বঙ্গোপসাগরে শক্তি সঞ্চয় করবে। এরপর এটি গভীর নিম্নচাপে রূপ নিয়ে শনিবার দক্ষিণ ওড়িশা–উত্তর অন্ধ্র উপকূল অতিক্রম করে স্থলভাগে প্রবেশ করবে এবং ধীরে ধীরে মধ্য ভারতের দিকে সরে যাবে।

আরও পড়ুন: এবার থিমের ছোঁয়া বাড়ির পুজোতেও! পদ্মশ্রী বীরেন কুমার বসাকের বাড়ির পুজোতে এবারের থিম কী?

আজ শুক্রবার চতুর্থীর দিনও নিম্নচাপ মাটি করতে পারে ঠাকুর দর্শন। তবে ভারী বৃষ্টি (Heavy Rain) নয়। আজ হালকা বিক্ষিপ্ত বৃষ্টিতে (Rain) ভিজতে পারে কলকাতা সহ দক্ষিণবঙ্গের (Kolkata and South Bengal Districts) প্রায় সব জেলা। সেই সঙ্গে দোসর হবে বজ্রবিদ্যুত। তাই হাতে ছাতা বা রেনকোট অবশ্যই রাখবেন। তবে শনিবার অর্থাৎ পঞ্চমীর দিন ভোগান্তি আরও বাড়তে পারে। কারণ আগামীকাল ভারী বৃষ্টি (Heavy Rain) চোখ রাঙাচ্ছে। ভারী বৃষ্টির তালিকায় রয়েছে পূর্ব এ পশ্চিম মেদিনীপুর (Midnapore), দক্ষিণ ২৪ পরগনা, ঝাড়গ্রাম এবং বাঁকুড়া। তবে কলকাতা, হাওড়া ও দক্ষিণবঙ্গের অন্যান্য জেলায় বেশি বৃষ্টি হবে না। হালকা বিক্ষিপ্ত বৃষ্টিতে ভিজতে পারে।

আবার রবিবার অর্থাৎ ষষ্টীর দিন দুই জেলা বিক্ষিপ্ত বৃষ্টিতে ভিজতে পারে। তালিকায় দক্ষিণ ২৪ পরগনা ও দুই মেদিনীপুর। সোমবার অর্থাৎ সপ্তমীর দিন দক্ষিণবঙ্গের একাধিক জেলা হালকা থেকে মাঝারি বৃষ্টিতে ভিজতে পারে। অষ্টমীতেও কোনও বদল নেই। তবে নবমীর দিন রাত নতুন নিম্নচাপের জেরে বৃষ্টির দাপট বাড়বে।

চলতি মাসে ভারী থেকে অতিভারী বৃষ্টির জেরে ভোগান্তি বেড়েছিল উত্তরবঙ্গে (North Bengal)। তবে আপাতত ভারী বৃষ্টির তেমন আশঙ্কা নেই। উত্তরের উপরের ৫ জেলায় বিক্ষিপ্তভাবে বজ্রবিদ্যুৎ সহ বৃষ্টির সম্ভাবনা রয়েছে। শুক্রবার বৃষ্টির পরিমাণ বেশি থাকলেও আগামী নবমী পর্যন্ত হালকা থেকে মাঝারি মাত্রার বৃষ্টি হতে পারে। তবে পঞ্চমীর দিন জলপাইগুড়ি ও আলিপুরদুয়ার জেলায় ভারী বৃষ্টি দাপট দেখাতে পারে।

দেখুন অন্য খবর